Výrazy Marikovského nárečia, výrazy, slová a slovné spojenia sa v Marikovej kedysi používali. Sú tu slová, ktoré bežne používali naši predkovia, niektoré sa používali i v regiónoch odkiaľ sem prišli naši predkovia, či sa používali tam, kde naši predkovia v histórii zavandrovali.   
Jednoznačne sa tu vyvíjali a používali, vplyvov bolo mnoho.  
 Niektoré slová sa už pomaly strácajú zo slovnej zásoby dnešnej generácie. Verím, že pri čítaní sa vrátite v čase a spomenie si na svojich predkov, tí starší na svoje detské roky.  
  
 Výklad významu výrazu, alebo používaného slova môže byť rôzny, môže byť, že ten, ktorý výraz nie je čisto Marikovský, mohol sa používať aj niekde inde, možno v inej verzii, s iným prízvukom, dokonca s iným významom. Nezatracujme, nesúďme.   
 Tieto slová nevyhovujú normám spisovnej slovenčiny, nevyhovujú ani po stránke pravopisu, skôr je to zaznamenané v duchu **„píš ako počuješ a čítaj ako vidíš“,** aby sa dal aspoň približne zachovať tón vyslovovania v našom nárečí (nie teda ogerky, ale ogerki).   
 *„Maríkovské nárečje“* bolo typické pre „Maríkovcvóv“. Nepoužíva sa názov „Marikovčan“, ani „Marikovčania“. Označenie „Marikovčan“ je z hľadiska *„Maríkovského nárečja“* silno nespisovný názov.

Maríkovské nárečie z časti ovplyvnilo aj to, že Mariková hraničila s Moravou. Preto je veľa slov skomolenina pôvodne českých výrazov napr.: *„ňeni“, „hrebík“, „strevice“, „tyto“, “jako“ „hrnček*a“ a pod, niektoré výrazy majú pôvod v nemčine napr. *„fryštuk“* ap., či maďarčine napr*.“világoš“.* Niekedy sa v podstate pre jeden význam slova používalo viacero výrazov napr.: *Lieh – Kvit, Brenzák, Denaturák, Zabelej sa, Ten istý, Šohaj.... .* V rozhovore zaznelo*: „Daj toho istého“* a všetci zainteresovaní presne vedeli o čo ide, alebo: *„Zohrej toho šohaja“ –* výzva na prípravu hriatého s tým, že sa ako základná surovina sa v obidvoch prípadoch používal lieh prepašovaný z Moravy.

V Marikovej sa hovorí obzvlášť mäkko, napriek tomu, že:  
miesto ď,ť sa hovorí dz, c, napr.: *„dzedzina“, „cetka“, „choj“, „urobic“, „dzetko“, „buješ“,,*  
„ô“ sa vyslovuje ako „vo“, napr.: *„mvoj“, „pomvož“, „pvojdzem“.* ,   
miesto koncovky –„ol“ sa hovorí – „núl“ napr.: *„sadnúl“, „spadnúl“*miesto koncovky – „ov“ je –„vóv“ napr.: *„tatvóv“,“dzedvóv“*nehovorí sa „jej“ ako napr.: „podaj jej“, ale sa používa „héj“, napr.: „*podaj héj“* ,

Používa sa „tvrdé“ „p“ je to zvláštne, ale počuť to a uvedomíte sto vtedy, keď počujete bežného obyvateľa Slovenska povedať slovo napríklad „pes“, alebo „Peter“ a zrovnáte to s tým, ako to vysloví rodený „Marikovec“ evidentne počuť tvrdé vyslovenie prvého písmena „P“, ktoré je s väčším dôrazom tvrdo vyslovované , povedal by som vyslovované „tvrdšími perami“.

**A**

Aľa – aha  
Ani vreda mu neni – nič mu nie je  
Asentírka, Aksentírka – odvod brancov   
Astriab - jastrab

**Á**Árešt – väzenie  
 **B**Babiari – vinšovníci chodiaci po dedine v závere roku, masky: baba, dzedo, šandár, dochtor, kubo,  
 drotár, kominár, opica, drnbasista, harmonikár a iné“  
Babka – prípravok na kovanie kosy  
Bafľa – rúčne ušúľaná cigareta  
Bachratá – obyčajne slobodná dievčina, ktorá otehotnela „hentá už je bachratá“  
Bachroš – bruchatý chlap  
Bajľák – pravítko, kolmá bočná vodiaca doska napr na cirkulárke, alebo hobľovačke  
Baláchac – lákať niekoho zavádzaním , napríklad pri reklame, pred voľbámi  
Banovac – ľutovať za niečim  
Baštrngovac - nedať niečomu pokoj, chytať niečo, vystrájať z niečim  
Baviačka - hračka  
Bažuľa – chrobák  
Báraj – trebárs  
Baviačka – hračka, zábavka  
Bialic – uprene pozerať na niekoho, vyvaľovať oči  
Bicygeľ -

Behro – súčasť dreveného kolesa na furmanský voz (behrá, obruč, špice a hlava)  
Boleš - dlhšia dievčenská košieľka s dlhým rukávom, v páse prestrihnutá, plášť

Bols? – bol si?   
Borgovac – nakupovať na dlh  
Blistka – vták trasochvost, trasorítka, používal sa ten výraz pre mladé šikovné dievča; napr:“ To  
 je taká blistka“   
Bľachac – štekať, ale tiež nadávať niekomu  
Bľavnúc, Bľavkac – krátko zaštekať, prejav bojácneho psa

Blúňac – ponevierať sa, túlať sa  
Brblac - hundrať  
Brenzák – lieh technicky upravený, jedna zo zložiek pre výrobu prvých brzdových kvapalín,   
 názov je z nemeckého "brenze - brzdy", ale tiež pri výrobe munície na Vsetíne.   
 Tento lieh sa upravoval technicky, aby sa toľko „nestrácal“. Kupoval sa na Vsetíne,   
 prevažne od priekupníkov.   
Brhlic – trieť, zahrievať sa trením

Brcco - drevené poleno uviazané na reťazi na krku zvieraťa, aby nemohlo behať, pri behu   
 udieralo brcco do kolien zvieraťa a bránilo v tomto behaní   
Brocok - plátenný vak na chrbát

Brost - mladé jarné púčiky nerozvinutých listov na bukových konároch  
Bršlica – bolehlav (rastlina)  
Brýzgac – trepať sprostosti, haniť niekoho  
Bujem – budem  
Bukovec – dubák, hríb pravý  
Bucha - blcha  
Búchačka – porážacia pištoľ, používala sa pri domácich zabijačkách  
Bujak, Byňo - plemenný býk  
  
**C**  
Cárek - drevený chliev pre domáce zvieratá napr. pre kozy, ovce  
Cedulina - kukučina poľná (burina)   
Cedzák - sítko  
Cedzelko – malé sítko používané v kuchyni  
Cepac – niesť nejaký ťažký náklad

Cimbolek - cencúľ

Cinkulár – cirkulář  
Ciše - tichšie  
Coháň – vysoký odrastený chalan  
Cugrunt – všetko, až do základu, skrz na skrz  
Cukac -   
  
Cuker – cukor  
Culingovac – túlať sa   
Cupcíľno – precízne, presne

Cúrac sa – bezcieľne chodiť, túlať sa   
Cverny – nite  
Cvongeľ – hlupák, naničhodník

**Č**Čangľa - noha, hanlivé slovo pre nohu  
Čaprták – drevená turbína - malý vodný mlynček, často sa robieval pri žliabkoch, alebo na potoku  
Čaprtuľa - nešikovná, čaptavá žena  
Čačkac sa – fintiť sa pred zrkadlom

Čaškac si – sťažovať sa  
Čiapac sa – kúpať sa  
Čičkac – tíšiť batoľa, dieťa  
Čičmac – stláčať, vytlačiť  
Čiľ – teraz  
Čilejkaj, – teraz v tejto chvíli a v tomto stave  
Čiprný - čiperný  
Čľapkanica – rozbredlý, uchodený mokrý sneh   
Čmunda – zemiakový chrumkavý pagáč  
Čorbac – naberať vodu v potoku  
Črpáček nádobka na pálené   
Čunek -   
Čvachnúc – stupiť do niečoho mäkkého, napr. do blata, do lajna ...  
Čvachtac sa – brodiť sa v blate, alebo rozbredlom snehu  
Čvirikac – hlasy vtákov

**D**

Darobnica – zbytočnosť  
Darobný – lenivý, naničhodný

Deklík – viečko, vrchnák na kondvičku

Denaturák – lieh technicky upravený tak, aby bol nepoživateľný, požíval sa aj tak, následkom   
 bývali otravy, poškodenia zraku a podobne  
Devla – dievča  
Dľačkac – utlačiť niečo do roviny rukou  
Dobízac – dotierať, dobiedzať  
Dobízačný – dotieravý, dobiedzavý  
Dohabac – nečakane prísť

Dokeľ – pokiaľ  
Doliapac sa – dosrať sa  
Doluida – cestou dolu

Dopielac – naliehať, dobiedzať  
Drankac - prosíkať  
Draňa -   
Drček – píšťalka vydávajúca drnčiaci zvuk, robieval sa z husieho pera, alebo zo stonky púpavy  
Drestka -   
Drevený dzetko -   
Drgľovac -

Drichmac - spať  
Drnda – hra, ktorú hrávali chlapci na poli   
Druzgot – lomoz, šramot  
Duba (urobiť duba) – urobiť kotrmelec  
Duho - dlhý čas  
Duchna - perina

Dýra – úzka cesta, alebo žľab na spúšťanie dreva   
  
**Dz**  
Dzecisko - malé dieťa

Dzesi - kamsi, niekam  
Dzes? – kde si  
Dzindzík – jasný, ale neurčitý předmět, mohlo to byť hocičo, č osa v ten moment nedalo  
 pomenovať: „podrž ten dzindzík“, „bol tu ešče taký dzindzík“  
Dziváky (robic dziváky) – robiť scény  
  
**Dž**  
Džalachovac – nezrozumiteľne hovoriť  
Džobek - zobák  
  
**E**Erdekbaba – panovačná žena  
Ešče – ešte  
  
**F**  
Fatrs - kúsok niečoho

Fertucha - zástera

Firhánky – záclonky  
Firštok -   
Fľaksňa – kus neopracovaného mäsa  
Fryštuk – raňajky  
Friško – rýchlo  
Fšadzi – všade  
Ftačacko - vtáčik  
Futro - obrok pre koňa, obyčajne ovos a sečka  
  
  
**G**

Galgan – chalan, šibal  
Gánek – otvorená veranda, drevená ohrádka prístupná zo zeme vedúca pozdĺž drevenice

Gánic - „gánic sa“ - labilne stáť, napríklad opilec, ale tiež „gánic na niekoho“ – zlý pohľad  
Garazda – spôsobená škoda, zlá vec; napr. „stala sa tam garazda“  
Garazdu robic – škodiť, robiť zle  
Gárda – dlhá palica na ráňanie ovocia

Gasňa – skriňa, veľká skriňa  
Gážic – páčiť pákou  
Geľeta – kónická drevená nádoba na nakladanie mäsa a slaniny do slaného pácu, alebo kamennej   
 soli, tiež označenie tučnej ženy „to je ale geľeta“  
Gezovac – hrešiť, karhať

Giagor – krk

Gľama – papuľa, alebo aj ústa  
Gľoča – hrča na hlave  
Gniavic - utláčať  
Grambľavý – nešikovný  
Grapa – prudký kamenistý svah  
Gráník – zdvíhacie zariadenie, princíp ako u rumpálu  
Grundbuch – pozemková kniha  
Grušpánky – čučoriedky  
Gumnúc – drgnúť, strčiť  
Gúľek – valček na cesto, ale aj drevený valec na zrovnávanie poľa po zasiatí obilia  
Gyndžic – miesiť, hniesť

**H**

Habac – ísť, (kam tam habeš)  
Habarcovac - hrmotiť  
Hambálek – bydlo v kuríne  
Hamovac – brzdiť na voze  
Hadzí (hadzí človek) – zlý, hádavý človek  
Hadzisko – had  
Haprovac – kaziť sa nefungovať  
Hepa – narastené dievča  
Hažucha -

Hebedo – nemotorný, ťažký  
Hegac – kolísať, natriasať  
Hípeš -   
Hinzľa – kovová nábojnica, vystrelený náboj  
Hlaný – holý (hlaný vrch)

Hloban – hlupák  
Hlobnúc – ovaliť niekoho, ale tiež spadnúť  
Hneskaj – dnes  
Hniezdzic sa – nepokojne sedieť

Hniľo – lenivec  
Hnusoba – odporný, alebo zlý človek  
Hobeľ – veľký hoblík na zrovnávanie dlhých trámov  
Hobľa – „dáme mu hobľa“ narazenie zadku o zadok pri oslave   
Hoľazeň – dohola vyrúbaná časť lesa  
Holohúmnica – miesto pre ručné mlátenie obilia, podlaha holohúmnice bola tvorená vrstvou

udusanej suchej ílovej hliny v priestore humna obyčajne pod hvodrom  
Horeida – cestou hore  
Hornodle – druh sponiek do vlasov

Horýľ – druh huby

Hrobľa – kopa kameňa, skládka kameňa obyčajne na konci role, hrobľa vznikala pri klčovaní   
 pozemku a jeho úprave, aby bol vhodný pre poľnohospodárske obrábanie  
Hrebík - kliniec  
Hrkľovisko – hurhaj, rámus

Hrotek – obyčajne drevená oválna nádoba do ktorej sa dojilo mlieko, zvyčajne s jedným uchom  
Hube - hlbšie

Huček – zahnutý držiak na kosisku  
Hukac – hltavo jesť   
Húknuc – preboriť sa nohami do niečoho mäkkého, napr. cez strieň, do močiara

Húľava – veľmi tmavé mraky pred búrkou

Hurtovac - hrmotiť  
Hvoder – povalový priestor nad maštaľou, alebo humnom

Húvno – humno  
Húzdric sa – kriviť sa , krútiť sa, (nie otáčať)  
Húžev – krútením rozvláknený prút, ktorým možno nahradiť povraz  
Hnes týždžeň – pred týždňom

**Ch**Chabrac –brať, hrabať k sebe, zhŕňať

Chaľabné – biedne, slabé  
Choseň – úžitok  
Chrapic – ovaliť napr. po hlave  
Chup - chlp  
Chrapále – neforemná obuv z bravčovej kože   
Chriapa - papuľa zvierat, ústa hanlivo, niekedy aj hlava  
Chriakac – odpľúvať

Chvátac – ponáhľať sa

Chýrné – výborné, veľmi dobré

**I**Ingric – lesknúť sa, ligotať sa

**J**  
Jabúčko – jablko  
Jakživ – ako žijem, za celý život; používalo sa napr. „to som jakživ nevidzel“  
Jarmica – upínací postroj na kravy  
  
**K**  
Kahitkac – kašlať  
Kahŕňac – kašlať, tiež byť chorý  
Kaličic - mrzačiť  
Kam sa mykáš – kam ideš  
Kamas - chlapčisko  
Kianica – veľké drevené kladivo, požívalo sa pri štiepaní dreva   
Kľača – rúčka na pluhu, na pluhu sú dve kľače

Kľambavý – špatne chodiaci starý, alebo chorý človek  
Kľajbas – hrubá plochá ceruzka  
Kľapáň – ryba, hlaváč pásoplutvý  
Kľuckac – krivkať  
Kľuka – palica na opieranie  
Kmasnúc – udrieť, ovaliť  
Kňuteľ – hrčatá hrubšia palica pre prípadnú obranu   
Koberta - karta   
Kočačie mydlo -   
Kočacko – mačiatko  
Kokrheľ – starší bujarý muž (kokrheľ starý)  
Kolotár – človek, ktorý rozpráva dokola, táraj

Kolimaha – seno pri sušení navešané do búd (tvar strechy)   
Komédny – smiešný  
Komôtne – pomaly, pohodlne

Komzovac sa – klbčiť sa v posteli, skákať v perinách (spravidla deti)  
Konča – na konci  
Kopáľ -   
Kopec - hnojisko  
Kopytcia - ponožky z hrubého súkenného plátna   
Kopún – opadané nevydarené zelené slivky, slivky ktoré nedozrejú, slivka bez kôstky

Kor – obzvlášť, hlavne  
Kosierik – kohútie pero za klobúkom, ale tiež oblúk moču pri čúraní  
Kosisko – násada na kosu  
Krabatý – nerovný, pokrivený  
Krčadlá -   
Krenec – kus ľadu, kúsok kryhy, namrznutý kus ľadu odlomený z kopyta  
Kriepic sa – oponovať, škriepiť sa  
Krivica -   
Krivuľa – krivý strom vhodný tvarom na výrobu sanice  
Krkoška - je spodná časť uťatého konára, tiež zbytok po konári na kmeni stromu  
Krucier - obrtlík na reťazi napr. pre psa  
Krupón – koža z chrbta ošípanej, ktorá sa v Marikovej odovzdávala po zabijačke v rámci   
 predpísaných dodávok  
Krúh – krík, napr. „lieskový krúh“;

Krúžie – plocha zarastená kríkmi  
Kŕžek - nádoba vyrobená z kravského rohu na vlhčenie a nosenie osly – pomôcka na   
 ostrenie kosy. Kŕžek nosil kosec počas kosenia tráv, či v žatvy so sebou   
Krýcie – chrbát nad nohavicami  
Krvávnik – rýdzik pravý  
Kubírovac – platiť, vyrovnať stávku pri kartách  
Kučkovac sa – biť sa s niekým, ale aj priateľsky zápasiť  
Kučovnica – veľká a ťažká motyka, požívala sa pri čistení pozemkov od krovia a koreňov stromov  
Kuker - ďalekohľad  
Kunírovac -  
Kurastva – riedke kravské mlieko, tesne po otelení  
Kutrac preč – utekať preč   
Kúdzeľ -   
Kveštovac – prehľadávať, čo sa kde dá ukradnúť  
Kvit – lieh  
Kynohár - ničiteľ  
Kynožic – ničiť, úmyselne poškodzovať  
Kysňa – drevená bedňa bez vrchnáku  
Kýstka – ozdobná kytička na biči  
  
L  
  
Labzovac – chodiť kade – tade  
Lamentovac – nariekať nad niečim  
Lantoš – nezodpovedný človek  
Ľapec na jednom miesce – zdržiavať sa niekde  
Lašovac – prehľadávať, prehrabávať sa  
Ledvý – ledva  
Lepe - lepšie  
Lefuša – puška, stará zbraň  
Levča -   
Levňák – pluh  
Liapac – rozprávať nezmysly  
Liepäc sa – liezť na strom, stenu, ale aj na osobu (napr. dieťa sa snaží vyliezť na matku, chce byť   
 na rukách)  
Lichva - dobytok  
Limborek – vedro  
Liscisko - suché zhrabané bukové lístie, používalo sa na podstielku dobytku   
Lobda – lopta  
Lopnúc – niečo malé zjesť

Lovíšek - hlinená nádoba na mlieko, nádoba bola opletená drôtom  
Lyga -  
Lúbek – rámik z ohnutého prúta, napr. na kosisku pri kosení pšenice   
Lupiter – nezbedné chlapčisko  
Lyčko – spánková časť hlavy  
Lusky – boli na zle nakovanej kose   
Lúbek -   
  
  
Ľ  
Ľagovac -   
Ľafandovac – túlať sa,  
Ľafo – nezodpovedný, neporiadny chlap, mládenec ľajdák, nie moc múdry človek  
Ľafuták – utáraný, neschopný človek  
Ľaľa, – aha,   
Ľaľace - pozrite sa   
Ľander -   
Ľaksírka – hnačka  
Ľaľo – dobrácka nadávka nešikovnému človeku, pobláznený človek  
Ľapotaňa – trepe dve na tri, žena ktorá rada a veľa rozpráva, ale jej reči sa nedajú brať vážne

Ľapoták - táraj  
Ľavoň – nešikovný chlap  
Ľoch – väznica , hovorievalo sa napr.: „Za to pvojdze do ľochu.“   
Ľuftáky – vyťahané nohavice  
Ľúchac - piť  
  
M  
Mača – kus trávnika, mača sa používala při stavbe plesa ako tesnenie medzi kameňmi

Maľúšek – rozmaznanec  
Mamolic – nesúvislo niečo vysvetľovať  
Marasci – blatá

Mašica – prasnica

Mazaj! – choď preč!, odíď!  
Mázgac sa – babrať sa v blate  
Mäkyta -   
Megero -   
Medzák – hraničný kameň, obyčajne väčší osadený na kant, osádzal – zakopával sa na hraniciach   
 pozemkov   
Melence – domáce cestoviny – cesto sa cez hrubé strúhadlo, strúhalo priamo do vriacej vody  
Mene - menej

Meresňa – ryba, mihuľa   
Miagac – mačkať, prípadne miesiť  
Migľanc – chlapčisko, šibal, špekulant   
Migrifič – frajer,  
Mľogac – cicať  
Mľzenie – cicanie   
Moľa – riečny breh previsnutý nad vodu (skrýša pre ryby)  
Molina – opadané ihličie pod stromami  
Mordovizeň – drina, namáhavá práca  
Moresic - karhať  
Mosnica – mosnice tvorili podlahu v chlieve v ktorom sa choval dobytok, používalo sa hlavne  
 bôrové drevo   
Motŕľ – motýľ  
Mrcha človek – zlý človek  
Mrchavý čas – zlé počasie  
Mrňavý – malý  
Muľačák – chlapské posedenie pri alkohole

Mykaj sa! – Už choď!  
  
**N**  
Nabaláchac – naviesť na niečo   
Nabrýzgac – vynadať niekomu, ale aj ohovoriť niekoho  
Nabyc – nadobudnúť  
Nadolinu – smerom dolu, po ceste dolu  
Nadrapovac sa – to isté ako nadŕdac, ale aj chvastať sa  
Nadŕdac – naťahovať sa s niečím ťažkým  
Nadúrený – nahnevaný, ofučaný  
Nagindžic – niečo nedbalo, nekvalitne urobiť (napr. navariť)  
Nahnes týždeň – pred týždňom  
Nahorinu – smerom hore, po ceste hore  
Nahrúžac sa – zmáčať sa počas chodenia   
Na kotrči – na pleciach, deti sa nosili na kotrči   
Naľúchac sa – napiť sa   
Namáchrac sa – zmáčať sa  
Namétac – dávať zemiaky do brázdy pri zaorávaní zemiakov  
Namôsc - presiliť   
Napodjaric – naniesť problém, poštvať niekoho   
Napodruhé – na druhý krát  
Nápoky – naprotiveň  
Napostalo - začalo  
Nastrmľačaný – vylezený na labilné miesto, niekde vylezený  
Našŕcholic – načechrať, skypriť  
Naty-toži – napriek, a just  
Nazdúžaj – údaj o dĺžke  
Nazhrúbaj – údaj o hrúbke  
Nátoň – klát na rúbanie dreva  
Naty-toži – robiť na truc  
Na úsluní – slnečné miesto (opak je zápač)   
Neboziec – vrták do dreva  
Nehýcaj - šetri  
Nemálo – skoro, takmer  
Neprobuj – neopováž sa  
Nezámlatný – nechutný človek, divná povaha

Nezbraknúc sa – nenájsť sa  
Nezhub - neznič, nepolám, nepokaz, nevylej  
Nihdze – nikde  
No-ba, nechma – no teda (prekvapenie)

Ňúrac – hľadat, sliediť  
  
**O**  
Obádac – omínať na nohy pri chôdzi naboso,   
Obachnúc sa – zastaviť sa u niekoho  
Obecané – obetované, určené preč

Obdržeľ -  
Obľafnúc – oklamať, podviesť, ocigániť

Obzierance s počakancí - výraz pre hlad, význam,že nebude nič k jedlu

Ocapic – ohádzať (blatom)

Očadnúc – zadymiť sa   
Očapic – opŕskať, ošplechať, tiež ísť sa okúpať do rieky  
Očažkac – poťažkať  
Odčiknúc – odlomiť konár pri samom kmeni  
Odžavic - odchýliť  
Odhenteľ – odtiaľ

Odchodnejší – lepší  
Odkriepic - odškriepiť  
Odchľabic – otvoriť nečakane, otvoriť dvere naschváľ  
Odináľ – z iného miesta  
Odmenča – najmenšie dieťa  
Odprovadzic – odprevadiť  
Odpľusk - odkvap

Odpúcic – odnaučiť  
Odteľ – odtiaľ, stadiaľ  
Odtytá - odtiaľto  
Odručený - nafučaný, namosúrený človek, alebo ten kto si nedá poradiť,

Odzimek -   
Ogerka, Ogerki – uhorka, uhorky  
Ohrúbný - hrubý  
Ochvácic sa – neúmerne sa najesť, prejesť sa až je človeku zle   
Okniepic sa – upraviť sa   
Oldomáš - pohostenie po ukončení práce, po vyoraní zemiakov, po vymlátení obylia ap.  
Oľanený - odhalený, slabo oblečený   
Omacac - ohmatať

Omasta – masť,   
Onehdy- označenie nepresného minulého času, niekedy v minulosti

Onéci – obľúbený výraz pre označenie hocičoho na čo si nespomenieme

Onuce - plátenné pásy, kusy látky na ovinovanie nôh pred obutím obuvi

Opáčic – opáčiť, okúsiť  
Opálic – ovaliť, udrieť niečím  
Opálka – nádoba pletená z lyka, používala sa pri kopaní zemiakov, zbere úrody zo zahrady  
Opletčie – ženská košeľa používaná pod „ľajbríkom“ na uchytenie cez plecia slúžila len jedna   
 šnurka,

Oprščic – opŕskať  
Opýchnuc – opŕskať žabím jedom, „Opýchnuc mvože ropucha“  
Orgánky – ústna harmonika  
Oringle - náušnice

Oskomlina – infekcia v ústach  
Osopic sa – oboriť sa slovne na niekoho   
Ostrv – na vešanie sena, obylia, alebo hrncov pri chalupe

Ošemetne – problematicky  
Oškohlac – odrieť, orýpať  
Ošmek – nadávka človeku, ktorý má sklony podvádzať   
Oštara – nepríjemnosť, nepríjemná povinnosť  
Ozminek - otlak  
Otáčky -   
Otomán -   
  
**P**  
  
Pácer – jahody napichané na steble trávy ako korálky  
Pajkac – spinkať  
Pajznúc – ukradnúť  
Páľa – hurúčava  
Paňacko – bábika, hračka  
Pandrľák – hračka, postavička na hranie, pešiak pri šachoch, alebo dáme  
Pápolic – jemne sypať pri snežení  
Parádzic sa – hrať sa (mačka)  
Parkan – drevený plot  
Patyk – kus dreva, konár, ale aj palica, ktorou sa dalo udrieť, alebo drevo už vhodné na kúrenie   
 (nie konárik, nie halúzka)

Pavúz – drevená lata, ktorá zaisťovala náklad sena na rebrinovom voze

Pavúzic – upevňovať utiahnutím a viazaním  
Pédac – povedať  
Peľhac – chovať, rozmaznávať  
Penicír – vreckový nožík  
Pescerec – nadávka drobnej mladej žene, alebo dievčaťu  
Pescerce – nezbedné, neposlušné deti  
Piadz – piaď, miera podľa prstov na ruke  
Pigľajz – žehlička nahrievaná na šporheli, alebo horécim uhlím  
Pihík – malý človek   
Piksľa – kovová nádoba na farbu  
Pitvor – vstupná miestnosť do drevenice, odtiaľ sa vchádzalo do izby a do komory  
Pizmocher –

Plavic – naháňať niekoho, plavel nás – naháňal nás

Plekac - kojiť

Plevínec – miestnosť vedľa pivnice, alebo maštale, aby slúžila ako sklad pliev a zároveň   
 plevy slúžili na zateplenie kamennej steny maštale, alebo pivnice, aby nezamrzli   
 zemiaky, alebo aby nebolo zvieratám zima.  
Pľac – pozemok pod stavaním   
Pľusknúc – kvapnúť  
Pľuščac – kvapkať (zo strechy)  
Plužic – držať pluh za konským záprahom počas orania, riadiť konský pluh  
Podarené – humorné, zábavné  
Podareno – šikovne, vtipne  
Podhodzic – pohŕdavo odmietnúť, odmietnuť niečo v dobrom ponúkané, alebo podarované  
Podmietac – vsádzanie zemiakovej sadzby do brázdy pri zaorávaní konským záprahom  
Podobenka – fotografia, portrét  
Podzívaná – atrakcia, zaujímavé pozretie  
Pohubic - skaziť  
Pojmac – výraz pre párenie  
Pokrútka – popruh (reťaz, štranek) zaisťujúci haluzinu, alebo drevo na voze, stiahnutie a zaistenie   
 nákladu sa urobilo ukrútením a následným zaistením popruhu - pokrútky   
Polka – pánska poltopánka  
Poľka – planá hruška  
Pometac – rýchlo preč   
Ponaväc – ponajviac

Popápolic – zľahka poprášiť  
Porantac – poraziť, skôr sa výraz používal jako nadávka – „Bodaj by ca porantalo“  
Poriez – obojrúčny nástroj na opracúvanie dreva, napr. pri výrobe šindľov, rúčiek do náradia ap.  
Posedzená – sousedská návšteva

Poseľ – doteraz  
Posní dzeň – štedrý deň  
Poščac – požičať  
Poševný – prehnane ochotný, prehnane aktívny  
Poškrabek - posledné dieťa narodené starším rodičom   
Pošúdzac – niečo robiť, upratovať  
Potytá - potiaľto   
Postrhoľce – podkladné priečne drevá pod podlahou v chlive, alebo pod dlážkou   
Prac (kamením) – hádzať kamením  
Prašina – hlava (vulgárne)  
Prenemálne – náramne  
Prepodruhé – pre budúcnosť, pre druhý krát  
Prependik - závažie na hodinách  
Presínac - presakovať  
Pŕcholic sa – urážať sa, jedovať sa   
Priam – práve, práve sa to stalo, práve to povedal  
Pribývac - pribúdať   
Príponka – starý druh ženskej zástery, zástera len od pása dole upínala sa len okolo pásu

Preškorúbek - vajce v blane, bez škrupiny, alebo so slabou škrupinou  
Prmľa -   
Provadzic – odprevádzať, ale aj prepravovať, prenášať  
Provieslo – skrútené obilné byle na viazanie snopov  
Prplac – prlplať, nekvalitne robiť  
Prúčac – napínať sa   
Psacko – psíča

Pštyra - neplodná samica  
Punča – úder päsťou do chrbta  
Punčovac sa – boxovať sa  
Pvodkladek - falošné vajce, ktoré slúžilo pre kvočku, aby sedela na hniezde, - z dreva, sadry  
Pvome – pôjdeme  
Pvoš - pôjdeš,  
Pukvajco -   
  
**R**

Ráta – pozemok vzniknutý delením jednej parcely, parcela sa delila na ráty  
Rajtar – stroj na čistenie obylia pomocou prúdiaceho vzduchu  
Rázštubňa -   
Riečica – sito v drevenom ráme, používala sa pri osievaní obylia   
Ridítková – jeden z názvov pre doma vyrábanú pálenku  
Riep – bodliak  
Robic dziváky – robiť scény  
Robic garazdu – škodiť  
Robic neplechu – neposlúchať

Roráty – modlenie pred vianočnými sviatkami skoro ráno a bez svetla (sviečky)  
Rozbľasený – s rozopnutou košeľou  
Rozčapic – roznožiť, roztvoriť  
Rozdžavic - roztvoriť

Rozgajdaný – neupravený, vykasaný, porozpínaný  
Rozhúzdric – rozhegať

Rozchľabic – otvoriť a nechať otvorené, otvoriť dokorán  
Rumázgac – hlasno plakať  
Rychtovac – chystať, napr. (Rychtovac drevo na zimu)  
Rychtovný - šikovný

**S**  
Sámik – zriasenie, zámerné zriasenie látky pri šití odevu  
Sečka – krmivo pre zvieratá – sekaná sušená ďatelina  
Sečkovica – stroj na rezanie slamy, sušenej ďateliny, burgyňového listu ap.  
Scac – čúrať, močiť  
Schomolic – skomoliť

Siakac – siakať  
Síkac – striekať, ale tiež močiť  
Skapíňac – chorľavieť  
Skasírovac – vybrať si dlžobu, nechať si zaplatiť, zaplatiť  
Skrabacený – pokrútený, pokrčený  
Skrabacic – skrútiť, napríklad doska pri sušení, keď nie je dobre podložená  
Skula – medzera medzi brvnami dřevěnice  
Skulník – zkresaná doska na zapravenie skúl na dřevěnici, skuly sa zakrývali po zapravení   
 medzier machom (vymešení) – mach jako izolácia  
Sľačac – prosebne pozorovať, hladný sa díva na jediaceho …  
Slúňa – slniečko  
Smýkac - skákať  
Sňach, Sňah - sneh   
Snotric - hľadať  
Skuhrac – nariekať si, sťažovať sa  
Skynožic - zničiť  
Socic, sotúric – sotiť  
Sotúrac – sácať pred sebou, sácať sa navzájom   
Sopliak – nadávka malému nezbednému decku, alebo jedlá huba – „masliak“  
Sovek - obliečka na perinu, alebo vankúš

Spinadlo – spona na Marikovskom ženskom kroji  
Spínac sa – šplhať sa , napr. „Spínac sa na strom“

Spolčic sa – spájať sa, v súsedských vzťahoch „s niekým proti niekomu“  
Spravel sa, spravila sa - pribral  
Sprhlá – skoro hnilá, napr. doska, ktorá bola vystavená vlhku, ale ešte nepodľahla hnilobe   
Srcco – srdco  
Stokanic – stratiť, zapatrošiť, založiť tak, že sa nedá nájsť  
Strapy, šúchy - prádlo, textílie  
Strečkovac – vyskytovalo sa u zvierat v snahe uniknúť muchám  
Strehovac – pozorovať, strážiť  
Strevica – topánka   
Strožák – matrac naplnený slamou  
Strmľačí -   
Stúp - stĺp  
Stupica -   
Svekruša – svokra  
Svrčina – smrek  
Stramy –

Strieň - srieň  
Strnisko – pole po pokosení obylia  
Strojic – posielať niekoho niekam  
Súric - sotiť  
  
**Š**

Šafeľ – plechové vedro  
Šajo – pochábeľ  
Šamster – huncút, nezbedník  
Šerbeľ – nočník  
Ščibrac – odtrhávať po malých kúskoch (chleba)  
Ščiepaničky – triesky na podkurovanie, zámerne za tým účelom robené  
Ščiepic – štiepenie, vrúbľovanie  
Ščúr - salamandra škvrnitá  
Ščeblík – stupienok na rebríku  
Šiatovac - prehľadávať  
Šibrinkovac – mávať pred očami,   
Šinter – neposedný chlapec, zlomyseľný výmyselník,  
Šintovac -   
Šiflíky – fliačky (jedlo napríklad „ šiflíky s kapustú“)  
Šikovac -   
Šľajf -   
Šľak – porážka, napr. pri úmrtí: „Šľak ho trafel“, alebo prianie nepriateľovi „Šľak ca traf!“  
Šlauf -   
Šlochaveň - , kapucňa, čapica  
Šľopa – veľká plochá skala  
Šporheľ – sporák  
Škripica -   
Škrmavúz – nepodarené decko   
Škriňa – truhlica na uschovánie obylia  
Šmyček - dvojručná pila na drevo   
Špajzér – muž, ktorý vkladal a vpúšťal snopy do bubna mláťačky  
Špajzovac -   
Šparink -   
Šrak - striedavé vyhnutie zubov na pílke do strán, vyhnutiu bolo potom prispôsobené aj brúsenie   
Švotrľa - bláznivá žena

Švrliak - habarka  
Štabarec – plechový zvonec  
Štek – zvislá latka na drevenom plote  
Štikeraj – krajka, výšivka  
Štokrlec – menšia stolička bez operadla  
Štonc – napriek, hovorilo sa napr.: „A štonc to tak nebuje!“  
Štorc – kantom postavené  
Štranek- hrubý motúz, lano   
Štrych -   
Štrimfľe – podkolienky, pančuchy  
Štychnúc do očú– vyčítať niečo, pripomenúť niečo nepríjemné  
Šúcera - prudky kratky lejak..

**U**  
Uciereň -   
Udátka - odvaha  
Ugyndžic - uvariť nie veľmi vábne a chutné jedlo

Uľaheľ – viac rokov neorané pole  
  
**Ú**

Úhrabky – štuchané zemiaky s kapustou   
Úvrac – nepooraný koniec role, alebo zle prístupná roľa kolmo hore kopcom  
  
**V**

Vadzic - hádať sa  
Vahan – menšie koryto, vahan sa používal tiež na podávanie krmiva ošípaným   
Vandeľ – väčšia nádoba, používal sa na umývanie riadu  
Vechec – handra na umývanie riadu  
Vejačka -   
Veseľje - svadba  
Vespustný - neposedný, neposlušný, nedisciplinovaný  
Világoš – bitka ako trest – „dostaneš világoš“, varovanie „chceš világoš?“  
Viselec – neposedník  
Vlascibran – branec  
Volentýr - samopašník, neviazaný človek, robí si čo chce  
Vochterek – utorok  
Vozgračka - nádcha

Vychľontal- vypil  
Vymešic - vypchať skuly na drevenici machom   
Vypodjaric – vyprovokovať   
Vypráväc – rozprávať  
Vyvrázic - častým chodením cez dvere spôsobiť únik tepla z chalupy, vyvetrať  
Vyždžiric - vychudnutý človek  
Vytriasačky – opletačka, problémy, napr. „Mal pre tú ruvačku vytriasačky u šandárvov“  
Vúkol - priestor hospodárskych budov pod strechou stodoly

**T**  
Táček – fúrik  
Ten istý – myslel sa lieh z Moravy   
Topárka – pohyblivá časť k zbenke na mútenie mlieka pri výrobe masla   
Trachtár - lievik  
Trhance – domáca cestovina, ktorá sa po vyrobení cesta vyrábala ručným trhaním „trhancvóv“   
 priamo do vriacej vody  
  
**Z**  
Zabic - rozbiť (aľe nezabi vajíčko!)

Zabešteľšovac – zabezpečiť si, objednať; napr: „zabešteľoval som si prasacko“   
Zafrajmočic – vymeniť tovar, často vymeniť pozemky  
Zagážic - zapáčiť  
Zagianic -   
Zajmac – odchádzať náhle preč, rýchlo sa pobrať, napr. boli problémy tak: „Zajmal kaje ľahšie“  
Zakosidlic - zauzliť pri rozpletaní,   
Zamuríšaný – špinavý na tvári  
Zapatrošic – založiť, tak, že to nie je možné momentálne nájsť  
Zádeščie – drevená konštrukcia pre uskladnenie zemiakov  
Zákalec -

Zaosiačic – zachytiť sa niekde, zamotať sa niekde, zamotať  
Zápač – od slnka odvrátený kus chotára; v tieni; tam, kde nesvieti slnko,

Zápečka – nedosušená slivka

Zapavúzic – zaviazať, zaistiť  
Zapokrútac – upevniť a zaistiť po utiahnutí  
Záprdek - pokazené vajce pod kôčkou  
Zarýgľovac -   
Zbenka - drevená okovaná nádoba, vysoká, na vrchu zúžená, na mútenie mlieka pri výrobe masla

Zdrška – reťaz zaisťujúca koňa pri oji voza

Zemetyk - krumpáč  
Zemáky - zemiaky  
Zepsuc sa - morálne padnúť , zhoršiť sa v chovaní  
Zežni -   
Zhubic – pokaziť  
Zhumpľovac - zničiť, pokaziť niečo, aj morálne pokaziť napr. „Zhumpľoval sa a začal pic“   
Zjedný - hnevlivý, prchký, popudlivý   
Zverec – domáci zajac  
Zvršina -   
  
**Ž**  
Žbarík – oválna drevená nádoba asi 10 – 15 litrov s dvomi drevenými ušami   
Žber - nízka drevená nádoba používala sa prevažne na ručné pranie

Žgáric – podpichovať niekoho, ale aj osi, či včely  
Žibrúň – žubrienka  
Žgrňavý – slabý jedák, ktorý sa preberá v jedle, nechce jesť  
Žufaňa - naberačka

Slovník nespisovných slov

Kmotér, nie sce v hrči?

Ľapotaňa – trepe dve na tri, rozpráva nezmyxly

feračina a derazný

kost a kožušiar

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |

kurastva a zažilovac

skrížeľka a skyva